Vi, mitt barnebarn(15) og jeg, bodde i Astrids leilighet i 5 dager. Vi er veldig fornøyd! Astrids leilighet ga oss både mulighet til å være sammen og å trekke oss tilbake når det var behov for det. En morgenkopp med kaffe kunne nytes på verandaen eller i stua. Leiligheten var godt utstyrt. Ikke som endel airbnb-leiligheter, hvor du ser at den kun er brukt til utleie, men som en leilighet som blir brukt daglig, og hvor alle ting du kan trenge, f. eks. til kjøkkenet, er på plass. Soverommene hadde gode senger og barnerommet var også utstyrt med leker. Leiligheten var godt rengjort, Astrid var lett å kommunisere med, og også presis i informasjonen. (Hun hjalp oss også da vi var så uheldige å låse oss ute med nøkkelen stående i låsen på innsiden). Beliggenheten var perfekt med Metro ca. 2 min fra utgangen av blokka og området rundt stedet var også spennende. Vi kan på det varmeste anbefale Astrid sin leilighet og Astrid som vert!